АҞӘА, абҵара 19 - Sputnik. Франциа Асенат ахәаԥшраны иҟоуп арезолиуциа, атәыла амчрақәа асенаторцәа ирыдыргалоит Ашьха Ҟарабах азхаҵара ҳәа аанацҳауеит РИА Новости.
"Абҵара 25 рзы Асенат Франциатәи Ареспублика Ареспублика Арцах азхаҵаразы арезолиуциа иахәаԥшраны иҟоуп. Ахьыԥшымра заҵәык ауп иалзыршо Ашьха Ҟарабах ауааԥсыра рзинқәеи рхақәиҭрақәеи рыхьчара",- иҩит арезолиуциа аԥшьгаҩцәа ируаӡәку асенатор Бриуно Ретаио Twitter аҿы.
Асенат арезолиуциа абжьгаратә ҟазшьа амоуп.
Урыстәыла, Азербаиџьан, Ермантәыла рхадацәа Владимир Путин, Ильхам Алиев, Никол Пашиниан абҵара 10 рзы рнапы аҵарҩит Ашьха Ҟарабах аибашьра аанкыларазы аицҳәамҭа. Уи инақәыршәаны Ермантәылеи Азербаиџьани иааныркылаз аҭыԥқәа рҿы иаангылоит, Бақәа анапаҵаҟахь ииасуеит раионқәак, атҟәацәа еимырдоит. Ҟарабахи Ермантәылеи еимаздо Лачатәи акоридор аҿы аурыс ҭынчреиҿкааҩцәа гылоит.
Иара убас шәаԥхьар ҟалоит:
АҞӘА, ԥхынҷкәын 3– Sputnik. Азербаиџьан Атәылахьчара аминистрра ирыланаҳәеит Ҟарабах ишҭахаз 2783-ҩык аррамаҵзурауаа, шәҩык инарзынаԥшуа хабарда ишыбжьаӡу. Абри атәы аанацҳауеит РИА Новости.
"Аџьынџьтәылатә еибашьраҿы иҭахеит 2783-ҩык аруаа. 103-ҩык рхаҭара шьақәыргылоуп ДНК анализ ала. Шәҩык инарзынаԥшуа хабарда ибжьаӡит. Урҭ ахьыҟоу ашьақәыргыларазы аусурақәа мҩаԥысуеит. Иахьатәи аамҭазы 1245-ҩык аррамаҵзурауаа ахәышәтәра иахысуеит", - аҳәоит аусбарҭа адырраҭараҿы.
Ашьха Ҟарабах аҭагылазаашьа аҽарыцәгьеит цәыббра 27 рзы. Бџьаршьҭыхрыла аиҿагылара аанкыларазы аҽазышәарақәа ҟаҵан.
Убас, Урыстәыла, Азербаиџьан, Ермантәыла рхадацәа Владимир Путин, Ильхам Алиев, Никол Пашиниан абҵара 10 рзы рнапы аҵарҩит Ашьха Ҟарабах аибашьра аанкыларазы аицҳәамҭа. Уи инақәыршәаны Ермантәылеи Азербаиџьани иааныркылаз аҭыԥқәа рҿы иаангылоит, Бақәа анапаҵаҟахь ииасуеит Кельбаџьартәи, Лачатәи, Агдамтәи араионқәа, атҟәацәа еимырдоит.
Ҟарабахи Ермантәылеи еимаздо Лачатәи акоридор аҿы аурыс ҭынчреиҿкааҩцәа гылоит.
Азербаиџьан аиқәшаҳаҭра Ермантәыла акапитулиациа ауп ҳәа ахырҳәааит. Атәыла ахада Ильхам Алиев иазгәеиҭеит адокумент атәылаз феидара шамоу. Ермантәыла аԥыза-министр Никол Пашиниан иҳәеит аиқәшаҳаҭра анапаҵаҩра акырӡа ишицәыцәгьаз. Абри ашьҭахь Ермантәыла аҿагыларатә акциақәа мҩаԥысуан.
Иара убас шәаԥхьар ҟалоит:
АҞӘА, ԥхынҷкәын 3 - Sputnik. Агәабзиарахьчараз адунеизегьтә еиҿкаара ахаҭарнак Маргарет Харрис ааԥхьара ҟалҵеит асабрадақәа есымша ныҟәыргаларц, иарку аҭыԥқәа рҿадагьы ҳәа аанацҳауеит Reuters.
Абжьгара ҿыцқәа инарықәыршәаны асабрадақәа адәынгьы иныҟәгалатәуп, асоциалтә дистанциа ақәныҟәара алымшозар.
Еиҳа еиӷьны ишьоуп х-ҿыгҳаракны иҟоу асабрадақәа, аҳауа злысуа аба иалхны.
ВОЗ ирабыжьнагом апластик иалху аҿԥыраршәқәа рныҟәгара. Урҭ ирыхьчо ала заҵәык ауп, аха зынӡа акгьы ныҟәумгар аасҭа урҭгьы еиӷьуп ҳәа ишьоуп.
Асабрада ныҟәумгар алшоит аспорттә ҽазыҟаҵарақәа раан.